Møtereferat SU/SMU Fåvang skole

|  |  |
| --- | --- |
| Møte i: | Samarbeidsutvalget/skolemiljøutvalget |
| Dato: | 18.02.3019 |
| Til stede: | Gunhild Hjelstuen (kommunal repr.)  Beate B. Hovde (fau)  Henning Teigum (fau)  Sylvia Volden (undervisningspersonalet)  Anne Berit Myhren (andre tilsatte)  Kjell Tangerud (rektor) |
| Forfall: | elevrådersrepresentanter |
| Møteleder: | Anne Berit Myhren |
| Referent: | Kjell Tangerud |

|  |  |
| --- | --- |
| Sak | Tema - konklusjoner |
| 1. | Skolesituasjonen v/rektor   * Budsjett.   Fjorårets regnskap ble gjort opp med ca. 1,4 % positivt resultat. Dette er i tråd med føringer fra kommunestyret.   * § 9A   Vi arbeider kontinuerlig med skolemiljøet, og engasjementet fra inkluderingsprosjektet videreføres. Generelt sett er det et rolig og godt miljø ved skolen, samtidig som vi til enhver tid arbeider med saker i forhold til enkeltelever og mellom elever. Skole – hjemsamarbeidet er en avgjørende faktor for å lykkes med dette.   * Nærvær.   Vi hadde 91,2 % nævær i 2018. Dette er lavere enn målsettinga, og noe lavere enn for kommunen samlet sett (91,4 %). Tilrettelegging for den enkelte er viktig for å øke nærværet, noe som kan være et godt bidrag ved sykdom og krevende situasjoner ellers som den enkelte ansatte måtte stå oppe i.   * Prosjekter.   Skolen har til enhver tid små og store prosjekter på gang, for tiden bl.a. disse:   * + Språkkommune, dette gjelder for alle skolene.   + Norsk skole får fra høsten 2020 ny læreplan. Vi arbeider svært grundig med «overordnet del» av den nye planen. Her gis føringer for viktige generelle emner og hva som blir vektlagt i godt læringsarbeid. I november 2019 kommer planer for det enkelte fag, noe som vi da kommer til å vie tilsvarende oppmerksomhet for å være godt forberedt når planen skal iverksettes.   + Kreativt partnerskap har fulgt oss noen år nå. Vi har gode erfaringer og 3. klasse viderefører dette arbeidet.   + AOL, art of learning, er et prosjekt for å utrede hvilke muligheter vi har for å trene eksekutive funksjoner. Dette var vi med på i fjor, og rapporten skrives i disse dager ved Høgskolen i Innlandet. Resultatene herfra vil kunne gi god hjelp til videre arbeid på dette området.   + Digitaliseringsarbeidet går sin gode gang. Vi nyter nå godt av en god oppstart, grundig opplæring og bra samarbeid i kollegiet. Vedtaket om digitalisering av skolen var svært viktig for vår faglige utvikling.   + Bærekraftig utvikling er et sentralt tema i flere fag. Vi har et nyoppstarta samarbeid med «Klimalaben». Dette er et tiltak i regi Oppland fylkeskommune, og er ment som en støtte til skolene i vårt arbeid dette området. I år er det 1. 3. og 6. klasse som nyter godt av tiltaket. * Rus.   Rus er et tema også i barneskolen. Her spiller holdninger en stor rolle, og i sær foreldres kunnskap om, og holdning til forebyggende tiltak er svært viktig. Vi er i ferd med å etablere et samarbeid med kommunens ruskoordinator Hans Anton Torgersen og skolehelsetjenesten ved vår helsesykepleier Silje Enger. De vil delta på fau møte og vårens foreldremøter i 6. og 7. klassse. |
| 2. | Skoleeier v/Hjelstuen   * Ut over arbeidet som pågår med «skoleeier sine spørsmål til skolene» har det ikke vært særskilte skolesaker på de siste møtene i LKU. * Sak fra SU og til skoleeier:   + I alt politisk arbeid er rolleforståelse viktig, Det er sentralt at den enkelte politiker er seg bevisst dette, uavhengig av om man er ansatt i skolen, kommunen ellers, eller er innbygger med andre relasjoner til kommunal virksomhet. Opptrer man uryddig når det gjelde hvilken rolle man har skapes usikkerhet i forhold til lojalitet, og godt samarbeid kan bli satt på prøve. Vi ber om at rolleforståelse og bevissthet hos den enkelte politiker i forhold til opptreden i ulike fora gjøres til et sentralt moment og settes under regelmessig debatt i dertil hørende sammenhenger. * Levekårsutvalgets tre spørsmål til skolene. Her er vår sammenfatning:   **Levekårsutvalgets spørsmål til skolene. Skoleåret 2018/2019.**  LKU sine spørsmål har vært behandlet i personalet via fagteamene og team assistent/miljøveidere, elevrådet og FAU. Følgende punkter er Samarbeidsutvalget sin sammenfatning:   * **Det klokeste som gjøres på skolen i dag, i forhold til å utvikle elevenes grunnleggende lese- og skriveferdigheter.**   + Det er stort fokus på lesing og skriving i alle fag, der deling av klasser og stasjonsarbeid brukes aktivt.   + Alle lærerne ser på seg selv som lese- skrivelærere, og de er bevisste på å vise elevene ulike /differensierte måter å gjøre oppgaver på.   + Sfo brukes som arena for utvikling av god begrepsforståelse. * **Hvordan gjør skolen dette?**   + Skolen kopler det muntlige opp mot det skriftlige. Det praktiseres variert skriving med iPad, kladdebok og workbook.   + Å arbeide med språkløyper og å være språkkommune løfter undervisningen.   + Bevisste voksne nært elevene i de ulike aktivitetene og på sfo der det legges til rette for gode dialoger og lyttesituasjoner med elevene. Det tilstrebes variasjon mellom aktivitet og lek i klasserommene for å stimulere lesing og skriving. * **I hvilken grad mener dere arbeidet med grunnleggende ferdigheter i lesing og skriving følger prinsippet om tilpasset opplæring?**   + Vi følger i stor grad prinsippet om tilpasset opplæring, og skolen har eget ressursteam som støtter opp om lesing og skriving.   + Undervisningen varieres i forhold til lese-, skrive- og forståelsesstrategier. Skolen kommuniserer med elevene, og ikke til elevene, noe som lettere tilpasser språksituasjonen den enkelte elev.   + Bruk av iPad gjør at vi tilpasser opplæringa på nye og bedre måter enn tidligere. |
| 3. | FAU.   * Juleavslutning, nyttårsdisko og LKU sine spørsmål har vært sentralt på de siste møtene. * FAU har etablert egen Facebookside for foreldregruppa, med tydelige føringer for hvordan den skal brukes, og ikke minst IKKE brukes. * Forberedelse til 17. mai, sommeravslutning og vår-/høstdugnad står på sakskartet framover. |
| 3. | Tilsattes representanter.   * Viser til punktene under rektor sin redegjørelse. * SFO er i god gjenge. Det har vært noe endring i personellsammensetninga på sfo og man arbeider planmessig og godt. |
| 4. | Eventuelt.   * Nytt garderobeanlegg er i full drift og vi er svært fornøyde med nybygget. Noe småarbeid gjenstår, dette er i god gjenge. Avtaler er gjort om hva som skal sluttføres til våren. * Bygningsmessig arbeid det er viktig å gjennomføre i 2019:   + Omgjøring av gamle garderober til kunst & håndtverkssal.   + Lakke golv i gymsal.   + Pusse vegger i toalett under sfo. Sfo vil selv male/forskjønne toalettene etter at pussing er utført.   + Pusse vegger på jentetoalettene.   Dette er alle tiltak det bør være mulig å gjennomføre uten særskilte bevilgninger. |

Kjell Tangerud

-sign-